alexandrainst/scandi-wiki huggingface dataset:
Sommernatt ved fjorden

Sommernatt ved fjorden er en norsk sang skrevet av Ketil Bjørnstad og sunget av Ellen Westberg Andersen. Den er siden blitt sunget av Sissel Kyrkjebø, Christine Guldbrandsen og Rein Alexander. 
Sangen er den mest kjente fra musikkverket «Leve Patagonia» som ble utgitt på LP i 1978, senere utgitt på nytt på CD. Verket er skrevet som en moderne suite, og tar for seg historien om Kristiania-bohemene Hans Jæger og Oda Lasson. Kristiania-bohemene var en gruppe politisk engasjerte kunstnere  som holdt til i Kristiania på 1880-tallet.

Sommernatt ved fjorden handler om Hans Jæger og Oda Lasson som sitter i en pram ute på fjorden en sommernatt. Det er Bokken Lasson, søsteren til Oda, som betrakter paret ute på fjorden fra sitt vindu ved feriehuset på Hvitsten; sangen handler om det hun ser ute på fjorden.

Ketil Bjørnstad skrev Sommernatt ved fjorden i huset sitt ved Hagefjorden, ved Sandøya, utenfor Tvedestrand, tidlig på våren 1978. Han var ikke helt fornøyd og vurderte å kaste den. Men etter å ha jobbet med sangen to-tre dager, og etter en pause, fikk Bjørnstad til sangen så han var fornøyd med den. I dag har den en helt egen stilling hos publikum og lever sitt eget liv.

Innspillinger
Sangen finnes på disse albumene:

 «Leve Patagonia» med Kjetil Bjørnstad (1978)
 «Sanger fra en cello» med Aage Kvalbein (1989)
 «Norske stemninger» med Grex Vocalis (1990)
 «Moments» med Christine Guldbrandsen (2004)
 «Kyst Kust Coast» med Oslo Kammerkor (2004)
 «Sommerbrisen» med Frode Alnæs, Arild Andersen & Stian Carstensen (2007) 
 «Sommer i lufta» med Ole Edvard Antonsen/Bjarne Brøndbo/LFMK (2008)
 «Ferry Tales» med Øystein Baadsvik (2010)
 «The source of Summer» med The Source (2013)
 «Tomine Mikkeline» med Tomine Mikkeline Eide (2013)

Referanser 

Norske sanger
Sanger fra 1978
George Lincoln Rockwell

George Lincoln Rockwell (født 9. mars 1918 i Bloomington, Illinois, død 25. august 1967 i Arlington, Virginia) var en løytnant i den amerikanske flåten og en av USAs ledende nazister.

Biografi 
Han tjenestegjorde i marinen under andre verdenskrig og deltok i slag i Atlanterhavet og Stillehavet. Han var også utdannet pilot, men fløy aldri under krigen. Han tjenestegjorde også under Koreakrigen, men var stasjonert i USA hvor han trente opp piloter for oppdrag i Korea. Det var under denne tiden han ble overbevist nazist, delvis på bakgrunn av politikeren Joseph McCarthy og hans harde politiske linje overfor kommunistene. Han ble også på samme tid inspirert av bøker som Adolf Hitlers Mein Kampf og Sions vises protokoller.

Han grunnla American Nazi Party i 1959. Rockwell var en av frontfigurene i den nynazistiske verdensbevegelsen og var i 1962-67 leder av World Union of National Socialists (WUNS). Han talte for et europeisk (hvit) og kristent USA. Rockwell var selv agnostisk.

På 1960-tallet benektet han at Holocaust hadde funnet sted. I 1967 ble han skutt og drept av John Patler, et tidligere medlem av nazipartiet. David Duke, omtalte ham like etter drapet som den største amerikaner som har levd.

Rockwell bidro sterkt til å popularisere slagordet «White Power».

Bøker 
 This Time the World (1961)
 White Power (1967)

Referanser

Eksterne lenker 
 
 
 

Personer fra Bloomington i Illinois
Politikere fra USA
Partiledere
Fascister
Marineoffiserer
Personer fra USA under andre verdenskrig
Militærpersonell fra andre verdenskrig
Personer fra Koreakrigen
Nynazister
Antisemittisme
Holocaustbenektelse
Drapsofre fra USA
Personer drept med skytevåpen
Rasisme
70000 Tons of Metal

70000 Tons of Metal er en heavy metal-musikkfestival som første gang ble holdt i 2011 på cruiseskipet MS «Majesty of the Seas». Festivalen strekker seg over alle typer metal, fra black metal til progressiv metal.

2011 

Første gang festivalen ble holdt var fra 24. januar til 28. januar 2011, hvor turen gikk fra Miami Florida til den karibiske øya Cozumel og tilbake. 2083 fans fra 49 land deltok, og 42 band spilte på tre forskjellige scener ombord.
Band
Agent Steel, Amon Amarth, Arsis, Blackguard, Blind Guardian, Circle II Circle, Cripper, Dark Tranquillity, Death Angel, Destruction, DuskMachine, Ensiferum, Epica, Exodus, Fear Factory, Finntroll, Forbidden, Gamma Ray, Iced Earth, Korpiklaani, Malevolent Creation, Marduk, Moonspell, Nevermore, Obituary, Rage, Raven, Sabaton, Sanctuary, Saxon, Sodom, Sonata Arctica, Swashbuckle, Testament, The Absence, Trouble, Twilight of the Gods, Týr, Uli Jon Roth, Unleashed, Voivod og Witchburner.

2012 

70000 Tons of Metal ble holdt 23.-27. januar i 2012. Turen gikk fra Miami til Caymanøyene og tilbake. 
Band 
Alestorm, Amorphis, Annihilator, Atheist, Cannibal Corpse, Candlemass, Coroner, Channel Zero Children of Bodom, Crowbar, Dark Funeral, Diamond Plate, Exciter,  Eluveitie, Edguy, God Dethroned, Grave Digger, Hammerfall, In Extremo, Kamelot, Kataklysm, Massacre, Megora,  Moonsorrow, My Dying Bride, Nightwish, Overkill, Pestilence, Pretty Maids, Riot, Samael, Stratovarius, Sapiency,  Suffocation, Tankard, Therion, Tristania, Virgin Steele, Vicious Rumors, Venom og Whiplash

2013

Eksterne lenker 
 

Heavy metal-festivaler
Repeterende arrangementer etablert i 2011
Musikk i 2011
Jean-Baptiste Boësset

Jean-Baptiste Boësset, sieur de Dehault (1614–1685) var en fransk komponist fra barokken.

Boësset kom fra et musikerdynasti med to surintendants à la musique du roi; morfaren Pierre Guédron og faren Antoine Boësset. 

Jean-Baptiste skrev både kirkemusikk og verdslig musikk, blant annet en kjent Ave Regina Caelorum, flere airs de cour, fem motetter og noen psaumes.  Fra 1653 til 1666 samarbeidet han med  Jean-Baptiste Lully om å skrive musikk til ballets de cour. 

Tre messer som tidligere ble tilskrevet faren regnes nå som komponert av Jean-Baptiste.

Kilder 
 Julie Anne Sadie (red.): Companion to Baroque Music, med forord av Christopher Hogwood, Oxford University Press 1998, ISBN 0-19-816704-0
 Boësset, Antoine & Boësset. (1586-1643) & Boësset, Jean-Baptiste (1614-1685), schubertiademusic.com. Lest 7. juli 2017.

Referanser 

Barokkomponister
Franske komponister
Tennvatn naturreservat

Tennvatn naturreservat er et naturreservat og ramsarområde i Tjeldsund kommune i Troms og Finnmark. Reservatet ble opprettet i 1995 «for å bevare et næringsrikt/kalkrikt vann med en internasjonalt verneverdig vannvegetasjon, og som er viktig som hekkeområde og trekkområde for mange arter av våtmarksfugler».

Tennvatnet ligger ca 5 km nord for Evenes flyplass, og er en del av Kvitforsvassdraget. Vatnet er næringsrikt, med tett vannplantevegetasjon med flaskestarr, elvesnellesump, 8 tjønnaksarter og 3 kransalgearter. Plantearter som stivtjønnaks og sliretjønnaks har global nordgrense her. Vatnet er trekk- og hekkeområde for flere våtmarksfuglearter.

Området ble sammen med fire andre naturreservat i Skånland og Evenes kommuner utpekt til ramsarområde i 2011 under fellesnavnet Evenes våtmarkssystem.

Eksterne lenker 
 

Ramsarområder i Norge
Verneområder opprettet i 1995
Naturreservater i Troms og Finnmark
Verneområder i Tjeldsund
Myrvatn naturreservat

Myrvatn naturreservat er et naturreservat og ramsarområde i Tjeldsund kommune i Troms og Finnmark. Reservatet ble opprettet i 1995 «for å bevare et lite, næringsrikt vann med tilstøtende jordvannsmyrer som er viktig som hekkelokalitet for våtmarksfugler, og som har en interessant vegetasjon».

Myrvatnet ligger ca 7 km nordøst for Evenes flyplass, og er en del av Kvitforsvassdraget. Vatnet er omgitt av store jordvannsmyrer, med veksling mellom fattige, middelsrike og rike myrer. Vatnet er næringsrikt, med tjønnaks og annen vegetasjon. Det er hekke- og trekkområde for våtmarksfugler.

Området ble sammen med fire andre naturreservat i Skånland og Evenes kommuner utpekt til ramsarområde i 2011 under fellesnavnet Evenes våtmarkssystem.

Eksterne lenker 
 

Ramsarområder i Norge
Verneområder opprettet i 1995
Naturreservater i Troms og Finnmark
Verneområder i Tjeldsund
Reisautløpet naturreservat

Reisautløpet naturreservat er et naturreservat og ramsarområde ved utløpet av Reisaelva i Nordreisa kommune i Troms. Reservatet ble opprettet i 1995 «for å bevare et stort elvedelta der ei av de tre mest verdifulle strandengene i Nord-Norge inngår, og hvor en rekke våtmarksfuglarter observeres i trekkperiodene».

Oset der elva renner ut i Reisafjorden er et elvedelta med sandører og strandenger, salteng, brakkvannseng og pøler. Strandengenes vegetasjon er preget av både sørlige og nordlige, subarktiske trekk. oset er et viktig trekk- og beiteområde for sjø- og vadefugler, med mye laksand, siland, gressender, vadere og terne. Strandengene har internasjonal verneverdi i botanisk sammenheng. Området har regional verneverdi for fuglelivet.

Området ble utpekt til ramsarområde i 2011.

Eksterne lenker 
 
 lovdata.no verneforskrift.
 elvedelta.no faktaark 

Ramsarområder i Norge
Verneområder opprettet i 1995
Naturreservater i Troms og Finnmark
Verneområder i Nordreisa
Målselvutløpet naturreservat

Målselvutløpet naturreservat er et naturreservat og ramsarområde ved utløpet av Målselva i Målselv og Lenvik kommuner i Troms. Reservatet ble opprettet i 1995 «for å bevare et elveutløp med holmer og sandbanker i stadig forandring, strandenger og flommarkskog som er tilpasset dette naturmiljøet og det rike fuglelivet med særlig vekt på den store konsentrasjonen av fiskeender i trekktidene». Det meste av området ligger i Målselv, og noen små områder i nord ligger i Lenvik.

Oset der elva renner ut i Målselvfjorden er et stort delta dominert av sand og med løvskog og skogkledte holmer. Strandengene har en spesiell vegetasjon, og det finnes flommarkskog med gråor og bjørk. Området er en viktig trekklokalitet for våtmarksfugl, særlig fiskender, og et viktig vinteroppholdsted for ender og sangsvane.

Området ble utpekt til ramsarområde i 2011.

Eksterne lenker 
 
 lovdata.no verneforskrift.
 elvedelta.no faktaark 

Ramsarområder i Norge
Verneområder opprettet i 1995
Naturreservater i Troms og Finnmark
Verneområder i Målselv
Senja kommunes geografi
Målselvvassdraget
Lene Ørnhoft

Lene Ørnhoft (født 30. september 1966 i Oslo) er en norsk kunstmaler.

Modellkarriere 
Ørnhoft jobbet som modell og skuespiller i Los Angeles fra 1986 til 1991. Hun representerte Norge i Miss Universe i 1989.

Kunstnerisk virke 
Ørnhoft gikk ett år på Tegne- og Maleskolen ved Folkeuniversitetet i Oslo, fra 1997 til 1998, og fra 1998 til 2003 var hun elev av Jan Valentin Sæther. Ørnhoft arbeider innenfor en klassisk tradisjon og driver Senter for Frie Kunster sammen med Christopher Rådlund og Håkan Sandell. Fra 2015 har hun i sitt kunstneriske virke konsentrert seg om motiver fra det gamle Kristiania i tillegg til portrett- og utsmykningsoppdrag på kommisjon, deriblant et veggmaleri på restauranten Smalhans i Oslo. Lene Ørnhoft har også fungert som gallerist for Galleri Frie Kunster siden 2004.

Separatutstillinger 
 2018: Galleri A, Oslo 
 2015: KS Agenda, Oslo
 2004: Frie Kunster Galleri, Oslo
 1998: Kredittkassen i Tønsberg

Utsmykningsoppdrag 

 2018: Maleri, “Majorstuen Stasjon, Oslo, ca. 1925” Frognerseteren, Oslo

 2018: Maleri, “På Karl Johans Gate, Kristiania, 17. mai 1910” Frognerseteren, Oslo
 2016: Maleri, studie av Theodor Kittelsen ́s “Gutt på hvit hest” Frognerseteren, Oslo
 2015: Flere malerier i lokalene til KS Agenda Oslo 2015
 2014: Maleri av “Banken”, Adv. Sem & Johnsen Frognerveien 36, Oslo
 2012: Veggmaleri på Smalhans Spisested i Oslo.
 2012: Maleri, studie av Knut Bergslien ́s “Birkebeinerne” Frognerseteren, Oslo
 2009: Maleri av Frognerkilen, Frognerkilen båtforening FB1860, klubbhus, Oslo

Referanser

Eksterne lenker 
 
 
 Bilder av Lene Ørnhoft  hos Galleri A
 En annen verden midt i byen – Dagsavisen
 Ildsjeler vil bringe den nyklassiske bladkiosken «Tyrihans» hjem til Frogner

Norske malere
Norske billedkunstnere
Norske modeller
William Brownrigg

William Brownrigg (født 24. mars 1711, død i 1800) var lege og forsker, som praktiserte som lege i Whitehaven, Cumberland. Han var medlem av The Royal Society og tildelt Copleymedaljen i 1766. 

William ble utdannet i latin og gresk av en lokal prest fra han var 13 år gammel og i en alder av 15 år gikk han i lære hos en apoteker i Carlisle. Deretter fulgte to år på å studere under en kirurg i London før han begynte å studere ved universitetet i Leiden, Tyskland. Han ble uteksaminert derfra i 1737. Brownrigg returnerte deretter til England og begynte med medisin sammen med en etablert lege ved navn Richard Senhouse i Whitehaven. Senhouse døde kort tid etter at dette samarbeidet ble inngått.

I 1741 giftet Brownrigg seg med Mary Spedding. Hennes far og onkel arbeidet for James Lowther, hvis familie hadde utviklet Whitehaven til en viktig havn. Dette økte Brownriggs lokale innflytelse og fremmet hans interesse i helse og velferd blant gruvearbeiderne i denne byen. Hans medisinske interesse førte ham til å undersøke de forskjellige gassene som gruvearbeiderne pustet inn daglig Brownrigg fikk bygget et laboratorium der han arbeidet med gasser fra en nærliggende kullgruve som ble sendt gjennom blyrør. 

I 1771 fikk Brownrigg møte Benjamin Franklin da Franklin var på turné i Storbritannia sammen med Sir John Pringle som hadde rådet ham til å besøke William Brownrigg under hans reise i England. Franklin bodde i Brownriggs hjem for en kortere periode dette året. Brownrigg var også en forretningsmann, i tillegg til å arbeide som lege og vitenskapsmann. Han gikk i partnerskap med Anthony Bacon fra Whitehaven i 1765 å utvikle jernindustrien i Wales. I hans pensjonisttilværelse ble han interessert i å forbedre det lokale landbruket.

Referanser

Eksterne lenker 
 William Brownrigg biography at Whitehaven and Western Lakeland

Engelske leger
Alumni fra Universitetet i Leiden
Medlemmer av Royal Society
Mottakere av Copleymedaljen
Stanford Encyclopedia of Philosophy

Stanford Encyclopedia of Philosophy (SEP) er et filosofisk oppslagsverk på nettet som vedlikeholdes av Stanford University. Oppslagsverket ble grunnlagt av Edward N. Zalta i 1995 gjennom finansiering fra National Endowment for the Humanities og National Science Foundation i USA. 

Hvert oppslagsord er skrevet av en ekspert innenfor området. Blant disse finner man professorer fra over 65 akademiske institusjoner over hele verden. Skribentene gir Stanford University tillatelse til å publisere artiklene, men beholder opphavsretten for teksten. Oppslagsverket er fagfellevurdert.

Se også
 Internet Encyclopedia of Philosophy
 Routledge Encyclopedia of Philosophy
 The Cambridge Dictionary of Philosophy

Eksterne lenker
  

Nettleksika
Engelskspråklige oppslagsverk
Filosofileksika
Internet Encyclopedia of Philosophy

Internet Encyclopedia of Philosophy (IEP) er et gratis filosofileksikon på nettet som ble grunnlagt av James Fieser i 1995. Redaktørene for leksikonet er James Fieser og Bradley Dowden. Artiklene i leksikonet regnes for å være mer lekmannsvennlige enn artiklene i Stanford Encyclopedia of Philosophy.

Se også 
 Stanford Encyclopedia of Philosophy

Eksterne lenker 

  

Nettleksika
Engelskspråklige oppslagsverk
Filosofileksika
Zhao Zhiqian

Zhao Zhiqian (kinesisk: 赵之谦; født 1829 i Shaoxing i provinsen Zhejiang i Kina, død 1884) var en kjent kinesisk kalligraf, seglgravør og maler (Shanghaiskolen). 

Hans utforming av segl fikk stor betydning for senere utøvere av faget, som blant annet Wu Changshuo og Qi Baishi. 

Zhao fikk graden xiucai innen den kinesiske embedsmannseksamen i 20 års alder, og graden juren i 1859 under provinseksaminasjonen i Zhejiang det året. 

Under Taipingopprøret ble hans familie spredt og hans egen embedskarriere forstyrret og hindret. Meget av hans kunst og hans private kunstsamlinger gikk tapt. 

Senere kunne Zhao dra til Beijing for å prøve seg på embedseksamenenes høyeste, nasjonale, grad (jinshi). Etter gjentatte mislykkede forsøk gav han opp sin drøm om å bli embedsmann i regjeringen. Han søkte om å bli alternerende ansvarshavende for et fylke i provinsen Jiangxi. 

Zhao døde 56 år gammel.

Referanser

Eksterne lenker 
 
 

Malere under Qing-dynastiet
Kinesiske gravører
Kinesiske malere
Kinesiske kalligrafer
Mandariner
Personer fra Shaoxing
Routledge Encyclopedia of Philosophy

Routledge Encyclopedia of Philosophy er et engelsksproglig filosofileksikon redigert av Edward Craig som ble først utgitt av Routledge i 1998. Oppslagsverket ble opprinnelig gitt ut i ti bind og som CD-ROM, men ble i 2002 tilgjengelig på nettet via en abonnementstjeneste. Nettutgaven blir regelmessig oppdatert med nye artikler og rettelser til eksisterende artikler. Leksikonet har 1 300 bidragsytere som har levert mer enn 2 000 akademiske artikler.


Se også
 Encyclopedia of Philosophy

Referanser

Eksterne lenker
  

Engelskspråklige oppslagsverk
Filosofileksika
Bøker fra 1998
Nettleksika
English National Opera

English National Opera (ofte forkortet ENO) er et britisk operaselskap som holder til i London Coliseum i St. Martin's Lane. Sammen med Royal Opera House er selskapet et av de to største operaselskapene i Storbritannia. Samtlige av selskapets fremføringer er på engelsk, og selskapet er kjent for dets moderne fremføringer til lave priser.

Musikkdirektører 
 Lawrance Collingwood (hoveddirigent, 1931–1941, musikkdirektør 1941–1946) 
 James Robertson (1946–1954) 
 Alexander Gibson (1957–1959) 
 Colin Davis (1961–1965) 
 Mario Bernardi (1966–1968) og Bryan Balkwill (1966–1969)
 Sir Charles Mackerras (1970–1977)
 Sir Charles Groves (1978–1979)
 Mark Elder (1979–1993)
 Sian Edwards (1993–1997)
 Paul Daniel (1997–2005)
 Edward Gardner (2007–)

Eksterne lenker 
  
 Historikk 

Opera
Thy Art is Murder

Thy Art is Murder er et australsk deathcore-band fra Sydney, New South Wales.

Bandet slapp sin debut-EP, This Hole Isn't Deep Enough For the Twelve of You i 2005. De slapp deres andre EP Infinite Death i 2008. I juli 2011 slapp de sitt debutalbum The Adversery gjennom Skull and Bones Records. Tidligere vokalist, Brendan Van Ryn, var vokalist på de to første EP-ene. Han forlot gruppen fordi han var uenig i hvilken vei bandet skulle gå musikalsk, noe som skapte vanskeligheter. Chris «CJ» McMahon ble hans erstatter. Bandets manager er metalcore-vokalisten Michael Crafter.

Siden 2005 har bandet tatt del i mange turneer i Australia, som både hoved- og oppvarmingsband. I 2010 var bandet hovedband på Mistake-turneen sammen med Lovers Grave og Wish for Wings og Conception. De var også med på Despised Icon's Farewell Australia turné.

Diskography
Studioalbum
The Adversary (2010)
Hate (2013, Nuclear Blast)
EP-er og demoer
This Hole Isn't Deep Enough for the Twelve of You (2005)
Infinite Death (2008)

Medlemmer
Nåværende
 Sean Delander – bassgitar (2011–present) lead guitar(2005–2011)
 Gary Markowski – gitar (2005–present)
 Lee Stanton – trommer (2005–present)
 Chris McMahon – vokaler (2009–2015)
 Andy Marsh – første gitar (2011–present)

Tidligere
 Mick Low – bassgitar (2010–2011)
 Josh King – bassgitar (2005–2010)
 Brendan Van Ryn – Vokaler (2005–2009)

Eksterne lenker 
 
 
 

Australske rockegrupper
Band etablert i 2005
Mitmita

Mitmita er en etiopisk krydderblanding som inneholder chili, kardemomme, kryddernellik og salt, og i noen tilfelle også andre kryddere som ingefær, spisskummen og kanel. Den brukes blant annet i den retten som kalles kitfo.

Referanser

Etiopisk mat og drikke
Norsk standard for utdanningsgruppering

Norsk standard for utdanningsgruppering, forkortet (NUS 2000) er Statistisk sentralbyrås kategorisystem for utdanningstype. Standarden brukes for å gruppere personers utdanningsaktiviteter og personers utdanningsbakgrunn i SSBs utdanningsstatistikk og i andre statistikker der utdanning inngår som en variabel. Standarden har nesten 6000 kategorier.

Ved sammenstilling av internasjonal utdanningsstatistikk, blir statistikk kodet med NUS 2000 omkodet til den internasjonale standarden ISCED97.

Som klassifiserbar utdanning regner SSB «Utdanningsaktiviteter som har en formell skolemessig ramme, innrettet mot en systematisk formidling av kunnskap og ferdigheter, og som har en viss lengde».

Standarden ble kom i første versjon i 1970, og ble revidert i 1973, 1989 og 2000. Kategoriene finnes oversatt i bokmål, nynorsk og engelsk og oppdateres to ganger pr år i SSBs system for metadata, Klass.

Struktur  
Standarden er hierarkisk, slik de første siffrene i NUS-kodene angir overkategori og jo flere siffer som oppgis, jo høyere detaljnivå.

Eksempelkoder  

Ved utdanningsreformer får utdanninger nytt navn, og ny NUS-kode, selv om utdanningens innhold er relativt lik:

Se også  
Norsk inndeling av vitenskapsdisipliner

Eksterne lenker  
 ssb.no KLASS - Standard for utdanningsgruppering (NUS)  
 ssb.no Norsk standard for utdanningsgruppering Revidert 2016 Dokumentasjon SSB Notat 2015/37 (pdf)

Utdanning i Norge
Statistisk sentralbyrå
Berliner Stadtreinigung

Berliner Stadtreinigung (BSR) er et selskap som driver med avfallshåndering i Berlin. Selskapet hadde 5400 ansatte i 2008 og var dermed det største selskap i sin bransje i EU. BSR ble stiftet i 1951.

Eksterne lenker 
 

Berlin
Tyske selskaper
Etableringer i 1951
Yumin

Yumin eller Qagantokay (kinesisk: 裕民县; pinyin: Yùmín Xiàn; uigursk: چاغانتوقاي ناھىيىسى / Çağantokay Nahiyisi) er et fylke i prefekturet Tacheng i den autonome region Xinjiang i Folkerepublikken Kina.

Befolkningen var på  innbyggere i 1999.

Referanser

Eksterne lenker 
 Lokalregjeringens hjemmesider 

Yumin
Den hellige Dorotheas kapell

Den hellige Dorotheas kapell er et privat kapell på Tranøya i Hamarøy.

Kapellet er privat oppført ved den gamle losstasjonen på Tranøy av Vibeke Stavøy og Geir Solli. Kapellet stod ferdig 24. juni 2006, og ble vigslet av biskop Øystein I. Larsen samme sommer. Kapellet er en vakker ramme for bryllup., barnedåp, og andre høytidelige seremonier og arrangement. Det er et nydelig stillerom for ettertanke og ro. Bloggen Vind i håret beskriver godt hvilken betydning kapellet hadde etter 22.juli-terroren. Det blir også brukt av menigheten i sognet til årlige gudstjenester. Utsmykningen er av Norges fremste kirkekunstner, Borgny Svalastog og keramiker Ingun Dahlin. Altertavlen er naturen utenfor, Vestfjorden, det monumentale Tilthornet og Lofoten og Vesterrålens taggete fjellkjeder. Også bygdesamfunnet på Tranøy rammes inn av den naturlige altertavlen. I den minimalistiske utformingen er det vinduskorset som er korset foran altertavlen. Kapellet har et elektronisk orgel og 17 sitteplasser inkludert to høyryggede stoler for brudepar. 

I 2021 ble kapellet solgt og fikk nye, lokale eiere. Det er et kapell hvor det er høyt under taket og en raus og inkluderende atmosfære. Slik var også  den hellige Dorothea, ifølge myter og fortellinger. For bestilling og mer informasjon, se www.villatranen.no  under fanen "Kapellet".

Referanser

Kirker i Hamarøy
Kirker i Ofoten prosti
Religiøse byggverk fra 2006
Changji (Changji)

Changji (kinesisk: 昌吉; pinyin: Chāngjí; uigursk: سانجى / Sanci) er et byfylke i det autonome prefektur Changji i den autonome region Xinjiang i Folkerepublikken Kina.

Fylket hadde   innbyggere i 1999.

Byens fremvekst var en følge av den økte handel langs den såkalte Silkeveien i tidlig asiatisk middelalder. Gamlebyen i Changji er en viktig turistattraksjon.

Det ligger et universitet i byfylket.

Referanser

Eksterne lenker 
 Lokalregjeringens hjemmesider 
 Kart over Changji
 Satellittfoto

Byfylker i Xinjiang
Silkeveien
Finn Egil Holm

Finn Egil Holm (født 1. november 1968) er en norsk byråkrat og politiker (FrP) fra Sande i Vestfold som i perioden 6. januar 2012 til 1. mai 2016 var generalsekretær og stabssjef i Fremskrittspartiet etter Geir Mo. Siden 1. mai 2016 har han jobbet som direktør for kommunikasjon-, strategi- og samfunnskontakt i Vestre Viken helseforetak.

Holm har tidligere jobbet som direktør for strategi- og samfunnskontakt i Vestre Viken helseforetak, vært fylkesdirektør i Vestfold fylkeskommune og assisterende rådmann i Drammen kommune.

Fra 22. oktober 2019 er han styreleder i Strømsgodset Fotball AS.

Referanser

Eksterne lenker 
 
 Holm ny generalsekretær Frp.no

Fremskrittspartiets ledelse
Norske embets- og tjenestemenn
Personer fra tidligere Sande kommune i Vestfold
Personer fra Holmestrand kommune